
Møtebok fra avdelingsstyremøte ved 

avdeling for økonomi-, kommunal og sosialfag

Dato: 31.10.01
Kl.12.30-15.45

Til stede:





Eksterne representanter:
Tore Abrahamsen


Mona Sandbæk




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Ragnhild Hansen


Tor Høst


Irene Levin


Mons Oppedal


Sigrid Wangsness




Administrasjonens representant:
Brit V. Garnaas




Studentrepresentanter:
Rune Bjerkestrand


Eleni Sikkut Pedersen




Fungerende direktør:
Knut Sverre Røang




Protokoll:
Tore Vogt

Magid Al-Araki og Eva Groth Sitter hadde meldt forfall. Vararepresentantene Eva Berthling Herberg og Signe Sundt Rasmussen meldte også forfall.  Mons Oppedal møtte for Magid Al-Araki. Brit Garnaas møtte for Eva Groth Sitter. Ikke møtt: Nicolay Moulin.

Orienteringssakene 44c/01 og 44d/01, nytt vedlegg til sak 44e/01 og 50/01, samt sak 54/01 ble delt ut over bordet. På slutten av møtet ble sakspapirer til ekstraordinært avdelingsstyremøte 14.11 delt ut over bordet. 

Det ble uttrykt misnøye over at avdelingsstyrepapirene ble sendt for seint ut. Det ble bedt om at papirene blir lagt i posthylla til studentene, og sendt ut på e-post, i tillegg til utsending til oppgitt adresse. 

Gunnar åpnet møtet med å orientere om at Birgit Rimstad har trukket seg som avdelingsdirektør. 

SAK 44/01: meldinger og referatsaker

a) Møtebok fra avdelingsstyremøte 19.09.01.

Vedtak:
Møteboka godkjennes.

b) Pensum i kurset"Omstilling og konkurranseutsetting"

c) Orientering om opptaket

Det ble orientert om trykkfeil i utdelt notat. Det er på HSU det har vært frafall på 5 studenter, ikke DSU. Det ble uttrykt ros til sosialfagene for hvordan de har taklet de utfordringer meropptaket har medført. Det ble uttrykt ønske om at avdelingsstyret får mulighet til å uttale seg om meropptak ved neste års opptak.

d) Orientering om lokalsituasjonen

Det ble påpekt at før vi kan be om leie av rom andre steder, må dagens lokaler utnyttes bedre, særlig etter kl. 14.00. Avdelingsstyret ønsker at høgskoledirektøren og rektor skal komme på neste avdelingsstyremøte for å diskutere lokalsituasjonen ved ØKS. Det ønskes måling av luftkvalitet i våre lokaler.

44E/01: etablering av et "velferdsstudium"

Planlagt oppstart av nytt velferdsstudium er utsatt til høsten 2003, men det er ønskelig at deler av dette studiet kan starte opp allerede høsten 2002. Det planlegges å organsiere dette studiet som et uavhengig prosjekt. 

Følgende merknader framkom på møtet:

· Det savnes en nærmere definisjon av målgruppene og behovet for dette studiet. 

· Det er ønskelig at studiet i første omgang utvikles som et etter- og videreutdanningstilbud før vi satser stort på studiet som et bachelorstudie. Det bør også vurderes om man skal prøve seg fram med videreutdanninger før det utvikles et bachelorstudium.

Vedtak:

Avdelingsstyret tar orienteringen om etablering av nytt velferdsstudium til etterretning, og gir sin tilslutning til arbeidet med å utarbeide en studieplan til et studium i "velferdsadministrasjon" med de merknader som framkom i møtet.

44F/02: RAPPORT OM BRUK AV STRATEGIMIDLER 

Det ble kritisert at strategiposten "Profilering og rekruttering" ikke blir brukt opp i 2001. Videre ble det framsatt ønske om at kompetanseutviklingspotten økes til neste år.

Vedtak:

Avdelingstyret tar orienteringen til etteretning med de kommentarer som kom fram i møtet.

sak 45/01: høringsutkast til endringer i lov om universiteter og høgskoler

Det framkom følgende merknader:

· Uttalelsen fra høgskolen er for lang og detaljert. Utkastet burde vært mer prinsipiell og fått fram hovedpunktene i argumentasjonen på en mer oversiktelig måte

· Høgskolens utkast til høring legger for mye opp til å øke høgskoledirektørens makt i forhold til lovforslaget. Det er mer ønskelig å gi rektor utvidete fullmakter.

· Høgskolen bør gå inn for at rektorperioden blir 3 år framfor 4 år

· Svekkelsen av lokaldemokratiet bør fremheves

· Høgskolens argumentasjon mot felles lov for statlige og private høgskoler er for defensiv. Høgskolen bør heller ta dette som en positiv utfordring

· Høgskolen burde være positiv til §44 når det gjelder læringsmiljø. Høgskolen burde være opptatt av de positive muligheter en slik lovparagraf gir for å bedre læringsmiljøet.

· Det bør framkomme at det er vanskelig å garantere for avgangsstudentenes skikkethet til profesjonsutøvelse, selv om en student har bestått et studium. 

Vedtak:

Avdelingsstyret godkjenner høgskolens utkast til merknader til endringer i lov om universiteter og høgskoler med de merknader som framkom i møtet.

sak 46/01: GODKJENNING AV TILBUDSKURS VÅREN 2002- HELTIDS SOSIONOMUTDANNINGEN- 3. STUDIEÅR

Vedtak:

Avdelingsstyret godkjenner forslagene til kursplan og pensumlister for tilbudskurs på heltidssosionomutdanningen våren 2002.

sak 47/01: endret eksamensform i 3. studieår dsu kull 1999 våren 2002


Det ble presisert at hjemmeeksamen skal erstatte to skoleeksamener.

Vedtak:

Som dispensasjon fra fagplanen avholdes eksamen i sosialt arbeid, rettslære og sosialpolitikk som en integrert hjemmeeksamen våren 2002 for DSU kull 1999. Studieadministrasjonen ved de to høgskolene avtaler seg i mellom den praktiske gjennomføringen av hjemmeeksamen.

sak 48/01: utvidelse av eksamenstid i faget planlegging ved kommunalutdanningen

Vedtak:

Avdelingsstyret godkjenner at eksamenstiden i faget Planlegging ved kommunalstudiet blir på 48 timer.

sak 49/01: nytt navn på kommunalkandidatutdanningen

Vedtak:

Avdelingsstyret slutter seg til at navnet på kommunalkandidatutdanningen endres til studium i offentlig styring.

sak 50/01: 3-årig bachelorstudium i økonomi og administrasjon

Vedtak:

Avdelingsstyret godkjenner økonomiutdanningens søknad om et tre-årig Bachelorstudium i økonomi og administrasjon. Avdelingsstyret gir sin tilslutning til at økonomiutdanningen kan ta opp studenter til et sammenhengende Bachelorstudium i økonomi og administrasjon i tråd med denne søknaden, fra høsten 2002.

sak 51/01: REGNSKAPSRAPPORT FOR ÅRETS FØRSTE 9 MÅNEDER

Vedtak:

Avdelingsstyret tar regnskapsrapporten til etterretning.

sak 52/01: budsjettrevisjon 2001

Det ble informert om at det jobbes med en analyse av søkersvikten på etter- og videreutdanningene. Det ble også påpekt at avdelingen får nye inntekter som følge av opptak av 45 studenter til kurset "omstilling og konkurranseutsetting".

Vedtak:

Avdelingsstyret godkjenner forslag til revidert budsjett for avdeling ØKS.

sak 53/01: godkjenning av studieplan for videreutdanning i familieterapi i kristiansand

Det framkom følgende merknader på møtet:

· Det bør avklares hvor mye vi får i inntekter fra dette studiumet.

· Punktene i oppført under "innhold" på side 8 i studieplanen bør integreres bedre i resten av studieplanen

Vedtak:

Avdelingsstyret godkjenner studieplanen for et 20 vekttalls videreutdanning i familieterapi i Kristansand som et deltidsstudium over tre år under forutsetning av at temaområdene familien i dagens samfunn, skilsmisse og gjengifte, kjønnsproblematikk, flerkulturelle familier og terapeutisk familietilnærming blir bedre integrert i studieplanen. Det forutsettes at studiet tilpasses høgskolens krav om 4000 sider, hvorav 800 sider er selvvalgt.

sak 54/01: valgfag på internasjonaliseringsstudiet

Det ble påpekt store administrative konsekvenser av å innføre valgfagene som et tillegg til ordinært studium.

Vedtak:

Avdelingsstyret gir dekan fullmakt til å godkjenne valgfag på internasjonaliseringsstudiet.

Neste møte: onsdag 14.11 (ekstraordinært avdelingsstyremøte)

02.11.01

Gunnar Engelsåstrø






Knut Sverre Røang

dekan








Fungerende avdelingsdirektør

